VEREJNÝ OBSTARÁVATEĽ:

**Univerzita Pavla Jozefa Šafárika v Košiciach, Rektorát, Šrobárova 2, 041 80 Košice**

**Verejná súťaž**

NADLIMITNÁ ZÁKAZKA

podľa § 66 zákona č. 343/2015 Z. z. o verejnom obstarávaní a

o zmene a doplnení niektorých zákonov v znení neskorších predpisov

**SÚŤAŽNÉ PODKLADY**

na predmet zákazky

**Stravné poukážky**

(TOVARY)

ČASŤ B2.

OBCHODNÉ PODMIENKY POSKYTNUTIA PREDMETU ZÁKAZKY

Košice, jún 2020



**„VZOR“**

*NÁVRH obchodných podmienok verejného obstarávateľa*

**Rámcová dohoda č..........**

uzavretá podľa ust. § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa zák. č. 513/1991 Zb. - Obchodný zákonník v znení neskorších predpisov

**Článok I.**

**Strany dohody**

1. **Dodávateľ** *(doplní uchádzač)*

Obchodné meno: .............................................................

Sídlo: .............................................................

Štatutárny orgán: .............................................................

Zástupca na jednanie

vo veciach zmluvných: ...........................................................

Zástupca na jednanie

vo veciach technických ............................................................

IČO: .............................................................

IČ DPH: .............................................................

Bankové spojenie: .............................................................

IBAN: .............................................................

SWIFT: .............................................................

Kontakt e-mail: .............................................................

Tel. č./fax. č.: .............................................................

Zápis v obch. registri: .............................................................

(ďalej len „*dodávateľ*“)

1. **Objednávateľ**

Názov: Univerzita Pavla Jozefa Šafárika v Košiciach

Sídlo: Šrobárova 2, 041 80 Košice

Štatutárny orgán: prof. RNDr Pavol Sovák, CSc. – rektor

IČO: 00397768

IČ DPH: SK2021157050

Bankové spojenie: Štátna pokladnica, Bratislava

IBAN: SK488180000000241770

SWIFT: SPSRSKBA

Zástupca na rokovanie

vo veciach zmluvných: JUDr. Zuzana Gažová

Zástupca na rokovanie

vo veciach technických: Ing. Monika Šalachová

Kontakt - email:

- tel. č.:

(ďalej len „*objednávateľ*“)

(spoločne aj „*účastníci dohody*“ *alebo „strany dohody“*)

###### Článok II.

**Podklady pre uzatvorenie rámcovej dohody**

Táto dohoda sa uzatvára v súlade s § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ako výsledok nadlimitnej zákazky postupom verejnej súťaže s názvom predmetu: „Stravné poukážky“.

###### Článok III.

###### Právne predpisy

Vzájomné vzťahy oboch účastníkov dohody sa riadia ust. zákona č. 513/1991 Zb. - Obchodný zákonník v znení neskorších predpisov (ďalej len „Obchodný zákonník“), zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“) a vyhláškou Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Článok IV.**

**Predmet dohody**

1. Predmetom dohody je zabezpečenie stravovania zamestnancov objednávateľa v zmysle ust. § 152 zákona č. 311/2001 Z. z. Zákonníka práce v znení neskorších predpisov formou papierových stravných poukážok pre zamestnancov UPJŠ v Košiciach.
2. Stravná poukážka je označená názvom a logom dodávateľa, nominálnou hodnotou, kalendárnym rokom s vyznačením doby platnosti. Stravná poukážka musí byť dostatočne chránená proti zneužitiu a falšovaniu ochrannými prvkami, musí byť opatrená číselným alebo čiarovým kódom, termoaktívnym bodom a minimálne piatimi ochrannými prvkami proti falšovaniu, používanými pre tlač dokladov a cenných papierov. Stálosť použitého papiera musí zodpovedať technickým požiadavkám platných noriem SR a EÚ.
3. Nominálna hodnota stravnej poukážky sa môže meniť počas platnosti rámcovej dohody, v závislosti od zmien a doplnení zákona č. 283/2002 Z. z. o cestovných náhradách v znení neskorších predpisov a potrieb verejného obstarávateľa.
4. Dodávateľ sa zaväzuje predmet dohody dodať a objednávateľ sa zaväzuje zaplatiť zaň dohodnutú cenu.

**Čl. V.**

**Cena plnenia a platobné podmienky**

1. Navrhovaná zmluvná cena je stanovená podľa § 2 a 3 zák. č. 18/1996 Z. z. a vyhl. č. 87/1996 Z. z.
2. Celková maximálna cena za dodanie stravných poukážok počas účinnosti rámcovej dohody je nasledovná:*.*

Cena celkom ............................... v eurách bez DPH *( doplní uchádzač)*

Cena celkom ............................... v eurách s DPH *( doplní uchádzač)*

je stanovená z ponuky dodávateľa a je tvorená súčinom nominálnej hodnoty stravnej poukážky zníženej o výšku zľavy .............. *% ( doplní uchádzač)* za 1 ks stravnej poukážky a množstva stravných poukážok počas platnosti tejto rámcovej dohody. Rovnaká percentuálna (%) hodnota zľavy sa bude uplatňovať počas celej doby platnosti rámcovej dohody aj pri zmene nominálnej hodnoty stravnej poukážky.

1. Celková zmluvná cena za dodanie stravných poukážok pokrýva všetky náklady dodávateľa za sprostredkovanie služieb stravovania prostredníctvom stravných poukážok, náklady na tlač a doručenie, doprava na miesto dodania podľa Článku VI. tejto dohody, balné, manipulačný poplatok, poistenie, dane a vystavenie faktúry, storno poplatky za vrátenie, vrátane provízie dodávateľa. Dodávateľ nie je oprávnený fakturovať objednávateľovi žiadne akékoľvek ďalšie finančné plnenie a náklady spojené s dodaním stravných poukážok.
2. Predpokladané množstvo stravných poukážok je 409 000 kusov. Tento rozsah je len predpokladaný, pre objednávateľa nie je záväzný a môže sa od neho odchýliť, pričom dodávateľ sa zaväzuje odchýlku od počtu stravných poukážok akceptovať.
3. Právo fakturovať dohodnutú zmluvnú cenu vzniká dodávateľovi dňom splnenia dodávky stravných poukážok.
4. Strany dohody sa dohodli na 30 dňovej lehote splatnosti faktúr. Splatnosť faktúry sa počíta odo dňa jej vystavenia. Faktúry budú uhrádzané výhradne prevodným príkazom.
5. Faktúry zasielané dodávateľom k ich úhrade musia obsahovať všetky stanovené náležitosti v súlade so zákonom č. 431/2002 Z. z. o účtovníctve v znení neskorších predpisov a musia byť spôsobilým daňovým dokladom v súlade s ust. zákona č. 222/2004 Z. z. o dani z pridanej hodnoty v znení neskorších predpisov.
6. Objednávateľ je oprávnený vrátiť faktúru, ktorá nebude obsahovať potrebné náležitosti. Nová lehota splatnosti faktúry začína plynúť po doručení novej opravenej faktúry.

**Čl. VI.**

**Miesto,  čas a spôsob dodania**

1. Miesto dodania je Univerzita Pavla Jozefa Šafárika v Košiciach, Rektorát, Šrobárova 2, 041 80 Košice.
2. Stravné poukážky budú dodávané v listinnej podobe, v priebehu platnosti dohody a ich množstvo bude objednávateľom upresňované formou mesačných záväzných písomných objednávok. V prípade potreby má objednávateľ právo objednať stravné poukážky v odlišnej periodicite alebo termínoch.
3. Objednávateľ v objednávkach vyčísli zmluvnú cenu zaokrúhlenú na dve desatinné miesta a takto zaokrúhlenú zmluvnú cenu je dodávateľ povinný uvádzať aj vo faktúre.
4. Stravné poukážky bude dodávateľ objednávateľovi dodávať najneskôr do dvoch pracovných dní od doručenia záväznej objednávky s termínom odovzdania v pracovných dňoch od 08.00 do 13.00 hod.
5. Strany dohody sa dohodli, že za splnenie dodávky stravných poukážok sa bude považovať dodanie stravných poukážok objednávateľovi, nie odovzdanie dopravcovi.
6. Dodávateľ je povinný vymeniť nespotrebované stravné poukážky na príslušný kalendárny rok najneskôr do 31. 01. nasledujúceho roka, a to bez poplatkov.
7. Stravné poukážky vydané na príslušný kalendárny rok budú platné minimálne do 31. 12. daného kalendárneho roka. Stravné poukážky objednané na IV. štvrťrok verejný obstarávateľ požaduje dodať v emisii na nasledujúci kalendárny rok (napr. IV.Q.2020 už v emisii na rok 2021).
8. Prípadná zmena nominálnej hodnoty stravnej poukážky počas platnosti zmluvného vzťahu je právom objednávateľa a uskutoční sa na základe vystavenej objednávky, v ktorej bude uvedená nová nominálna hodnota stravnej poukážky.
9. Objednávateľ má právo vrátiť nepoužité stravné poukážky uchádzačovi z dôvodu skončenia príslušného emisného obdobia alebo z dôvodu prechodu na inú nominálnu hodnotu stravnej poukážky, alebo z iného nešpecifikovaného ďalšieho dôvodu. Dodávateľ má povinnosť nahradiť vrátené nepoužité stravné poukážky, a to buď vrátením finančnej čiastky zodpovedajúcej cene, ktorú objednávateľ za stravné poukážky uhradil alebo dodaním nových stravných poukážok objednávateľovi (na nové emisné obdobie alebo na inú nominálnu hodnotu), a to v lehote oznámenej objednávateľom, ktorá nesmie byť kratšia ako 5 pracovných dní odo dňa oznámenia.
10. Dodávateľ je povinný dodávať stravné poukážky nepoškodené, neznehodnotené, pričom stravné poukážky musia byť vyhotovené v súlade s príslušnými všeobecne záväznými právnymi predpismi. Objednávateľ má právo odmietnuť prevziať poškodené stravnej poukážky resp. zásielku. Výška storno poplatkov, ktorú si môže dodávateľ nárokovať je vo výške 0% z hodnoty takto vrátených neplatných stravných poukážok.
11. Objednávateľ si pre prípad zmeny príslušných právnych predpisov, interných predpisov objednávateľa, zmeny počtu zamestnancov alebo v závislosti od jeho finančných možností vyhradzuje právo zmeniť výšku nominálnej hodnoty stravnej poukážky počas platnosti a účinnosti tejto rámcovej dohody, pričom dodávateľ je povinný takúto zmenu akceptovať od momentu prijatia písomnej objednávky od objednávateľa. Pre vylúčenie pochybností platí, že uzatvorenie dodatku k rámcovej dohode z dôvodu zmeny nominálnej hodnoty stravnej poukážky sa nevyžaduje. Náklady spojené so zmenou nominálnej hodnoty stravnej poukážky sú započítané v cene podľa čl. V. ods. 2 tejto rámcovej dohody.

**Čl. VII.**

**Reklamácia**

1. Dodávateľ je povinný dodať objednávateľovi stravné poukážky v množstve a akosti podľa podmienok uvedených v rámcovej dohode a v čiastkových objednávkach. V opačnom prípade má dodávka vady.
2. Objednávateľ má právo požadovať od dodávateľa a dodávateľ je povinný bezplatne odstrániť zistené a reklamované nedostatky do troch (3) pracovných dní od uplatnenia písomnej reklamácie.
3. Objednávateľ uplatní reklamáciu vád dodaného predmetu dohody bez zbytočného odkladu po ich zistení prostredníctvom e-mailu dodávateľa ................................ *.(doplní uchádzač)*
4. V reklamácii musí byť uvedené:
5. Názov a adresa objednávateľa,
6. Číslo rámcovej dohody, číslo dodacieho listu, resp. iné určenie času dodania.
7. Meno zodpovedného zamestnanca objednávateľa, ktorý vykonal fyzickú kontrolu prevzatého predmetu dohody,
8. Dátum kontroly,
9. Popis zistených nedostatkov.

**Článok VIII.**

**Sankcie**

1. V prípade omeškania objednávateľa s úhradou faktúry v lehote splatnosti podľa Článku V. ods. 6 tejto dohody, je dodávateľ oprávnený uplatniť voči objednávateľovi úrok z omeškania v zákonnej výške.
2. V prípade omeškania s plnením predmetu rámcovej dohody alebo jeho časti dodávateľom oproti dojednaným lehotám je objednávateľ oprávnený uplatniť voči dodávateľovi zmluvnú pokutu vo výške 0,1 % denne z ceny objednaného predmetu dohody, ktorého sa omeškanie týka, a to za každý aj začatý deň omeškania.
3. Objednávateľ je oprávnený započítať svoju pohľadávku titulom náhrady škody alebo uplatnenej zmluvnej pokuty voči dodávateľovi a jeho pohľadávke na zaplatenie kúpnej ceny.
4. Objednávateľ je oprávnený uplatniť voči dodávateľovi zmluvnú pokutu vo výške 0,1 % z celkovej

kúpnej ceny, za každé jednotlivé porušenie a to aj opakovane, v prípade ak:

1. bude dodávateľ opakovane dodávať predmet dohody v rozpore s podmienkami dohodnutými v tejto dohode a všeobecne záväznými právnymi predpismi,
2. dodávateľ zadá plnenie celého predmetu dohody ako subdodávku alebo postúpi predmet plnenia inému dodávateľovi alebo inej osobe bez požadovaného súhlasu objednávateľa,
3. dodávateľ pri plnení predmetu dohody koná spôsobom, kedy objednávateľovi vzniká škoda alebo hrozí vznik škody.
4. Ustanovenia o zmluvných pokutách obsiahnuté v tejto rámcovej dohode sa nedotýkajú práv oprávnenej strany dohody na náhradu škody spôsobenej porušením povinnosti, ktorej splnenie bolo zabezpečené dojednaním o zmluvnej pokute, ako ani nárokov vyplývajúcich z vád predmetu rámcovej dohody uplatnených objednávateľom voči dodávateľovi. Strany dohody sa dohodli, že zmluvné pokuty dojednané stranami dohody v tejto dohode sa stávajú splatnými v okamihu, kedy nastane skutočnosť majúca za následok vznik práva na jej zaplatenie oprávnenej strane dohody, pokiaľ v tejto rámcovej dohode nie je uvedené inak.

**Článok IX.**

**Subdodávatelia**

1. Ak dodávateľ pri plnení rámcovej dohody využije kapacity subdodávateľa/ov, je povinný podľa ust. § 41 zákona o verejnom obstarávaní, uviesť v rámcovej dohode v čase jej uzavretia:
2. podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok,
3. identifikačné údaje subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, funkcia.

Navrhovaný subdodávateľ musí spĺňať podmienky účasti, týkajúce sa osobného postavenia podľa ust. § 32 ods. 1 zákona o verenom obstarávaní; oprávnenie dodávať tovar sa vzťahuje k tej časti predmetu zákazky, ktorú má subdodávateľ plniť.

V prípade využitia subdodávateľov predloží dodávateľ Prílohu č. 1 Zoznam subdodávateľov, ktorá sa stáva neoddeliteľnou súčasťou dohody.

1. Dodávateľ je povinný oznámiť objednávateľovi akúkoľvek zmenu údajov o subdodávateľoch a to do piatich pracovných dní odo dňa, kedy sa dodávateľ o tejto zmene dozvedel.
2. Dodávateľ je oprávnený počas trvania tejto dohody zmeniť subdodávateľa (doplniť alebo vyškrtnúť), uvedeného v zozname subdodávateľov, avšak len s predchádzajúcim písomným súhlasom objednávateľa. V písomnej žiadosti dodávateľa o udelenie súhlasu je dodávateľ povinný uviesť všetky údaje o navrhovanom novom subdodávateľovi, uvedené v zozname subdodávateľov - najmä podiel zákazky, ktorý má dodávateľ v úmysle zadať subdodávateľovi, predmet subdodávky ktorý má subdodávateľ dodať, identifikačné údaje navrhovaného subdodávateľa, vrátane údajov o osobe oprávnenej konať za subdodávateľa.
3. Každý nový subdodávateľ musí spĺňať podmienky účasti, týkajúce sa osobného postavenia podľa ust. § 32 ods. 1 zákona o verenom obstarávaní; oprávnenie dodávať tovar sa vzťahuje k tej časti predmetu zákazky, ktorú má subdodávateľ plniť.
4. Dodávateľ je následne povinný predložiť objednávateľovi aktualizovaný zoznam subdodávateľov (aktualizovanú Prílohu č. 1) do piatich pracovných dní odo dňa uzatvorenia zmluvy s novým subdodávateľom (doplnenie subdodávateľa do zoznamu) alebo odo dňa skončenia zmluvy so subdodávateľom (vyškrtnutie subdodávateľa zo zoznamu). Na požiadanie objednávateľa je dodávateľ povinný objednávateľovi preukázať deň uzatvorenia zmluvy s novým subdodávateľom alebo deň skončenia zmluvy so subdodávateľom, predložením originálu príslušnej zmluvy alebo dokumentu o ukončení zmluvy, do piatich pracovných dní odo dňa doručenia požiadavky objednávateľa.
5. Každý subdodávateľ, ktorý má podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Subdodávateľ uvedený v Prílohe č. 1 tejto dohody, na ktorého sa vzťahuje povinnosť podľa predchádzajúcej vety, musí byť zapísaný v registri partnerov verejného sektora počas celej doby trvania tejto rámcovej dohody.
6. Možnosťou využitia subdodávateľov nie je dotknutá zodpovednosť dodávateľa za riadne plnenie dohody.

**Článok X.**

**Ukončenie rámcovej dohody**

1. Túto dohodu je možné vypovedať ktoroukoľvek stranou dohody na základe písomnej výpovede bez udania dôvodu. Výpovedná doba je tri mesiace a začína plynúť od prvého dňa mesiaca nasledujúceho po doručení výpovede.
2. Ktorákoľvek zo strán dohody je oprávnená okamžite odstúpiť od tejto rámcovej dohody pri podstatnom porušení povinnosti vyplývajúcej z tejto dohody. Za podstatné porušenie povinnosti podľa tejto rámcovej dohody sa považuje:
3. porušenie povinnosti za podmienok uvedených v ust. § 345 ods. 2 Obchodného zákonníka, alebo
4. porušenie povinnosti zakladajúcej niektorý z dôvodov pre okamžité odstúpenie od dohody uvedený v ods. 3 alebo 4 tohto článku dohody.
5. Objednávateľ je oprávnený okamžite odstúpiť od tejto rámcovej dohody aj z niektorého z nasledujúcich dôvodov:
6. dodávateľ bezdôvodne viac ako dvakrát odmietne dodať predmet zákazky alebo jeho časť,
7. dodávateľ viac ako trikrát poruší niektorú z povinností, ktorá mu vyplýva z ustanovení tejto rámcovej dohody alebo z ustanovení príslušných právnych predpisov,
8. dodávateľ je v omeškaní s dodaním predmetu dohody o viac ako 30 dní, okrem prípadu, ak dôvodom omeškania sú skutočnosti charakterizované ako vyššia moc,
9. sa voči dodávateľovi vedie konkurzné konanie alebo bol podaný návrh na začatie konkurzného konania, resp. návrh na začatie konkurzného konania bol zamietnutý z dôvodu nedostatku majetku alebo ak bolo voči dodávateľovi začaté vyrovnávacie konanie, alebo je v reštrukturalizácii,
10. dodávateľ vstúpil do likvidácie.
11. Dodávateľ je oprávnený okamžite odstúpiť od tejto rámcovej dohody v prípade, ak objednávateľ je v omeškaní s úhradou fakturovanej ceny za predmet dohody alebo jeho časti o viac ako 30 kalendárnych dní.
12. Odstúpenie od dohody musí byť oznámené druhej strane dohody písomne s uvedením dôvodu, pre ktorý strana odstupuje od dohody a bez zbytočného odkladu po tom, ako sa o podstatnom porušení tejto dohody dozvedela.
13. Odstúpenie nadobúda účinnosť dňom riadneho doručenia odstúpenia druhej strane dohody tejto dohody.
14. V prípade odstúpenia od dohody ktoroukoľvek jej stranou, budú plnenia začaté v čase odstúpenia riadne ukončené a preukázateľné náklady s tým spojené budú v plnej výške uhradené.

**Článok XI.**

**Zmena rámcovej dohody**

1. Túto dohodu je možné počas jej trvania zmeniť iba v prípade, ak tieto zmeny nebudú v rozpore s ust. § 18 ods. 2 zákona o verejnom obstarávaní a nezmení sa charakter tejto dohody.
2. Túto dohodu je možné zmeniť počas jej trvania, ak potreba zmeny vyplynula z okolností, ktoré objednávateľ nemohol pri vynaložení náležitej starostlivosti predvídať a zmenou sa nemení charakter rámcovej dohody.
3. Rámcovú dohodu je možné zmeniť počas jej trvania, ak je hodnota všetkých zmien k tejto dohode maximálne do 10 % hodnoty pôvodnej zmluvnej ceny uvedenej v Článku V. ods. 2 tejto dohody.
4. Túto dohodu je ďalej možné zmeniť počas jej trvania, ak:
5. nastane situácia vedúca k nahradeniu pôvodného dodávateľ novým dodávateľom, za podmienky, že tento dodávateľ spĺňa pôvodne určené podmienky účasti a je právnym nástupcom pôvodného dodávateľa v dôsledku jeho reorganizácie, vrátane zlúčenia a splynutia alebo úpadku,
6. dodávateľ uplatní ustanovenie Článku IX. tejto dohody,
7. nastane potreba vykonať formálne alebo administratívne zmeny dohody (napr. zmena v osobe štatutárneho orgánu, zmena čísla bankového účtu a pod.).

**Článok XII.**

**Záverečné ustanovenia**

1. Rámcová dohoda sa uzatvára na dobu určitú, a to na obdobie 48 mesiacov odo dňa nadobudnutia jej účinnosti alebo do vyčerpania finančného limitu uvedeného v Článku. V. ods. 2  tejto dohody, podľa toho, ktorá skutočnosť nastane skôr.
2. Túto rámcovú dohodu je možné meniť alebo dopĺňať iba vzostupne číslovanými písomnými dodatkami, pokiaľ tieto nebudú v rozpore so zákonom o verejnom obstarávaní, a ktoré sa po nadobudnutí ich účinnosti stávajú jej nedeliteľnou súčasťou s výnimkou v zmysle ustanovenia čl. VI. ods. 2 a ods. 11 tejto rámcovej dohody.
3. V prípade, ak by sa ktorékoľvek ustanovenie tejto rámcovej dohody stalo neplatným, nespôsobuje to neplatnosť rámcovej dohody ako celku.
4. Strany tejto rámcovej dohody zhodne vyhlasujú, že všetky spory vzniknuté z tejto rámcovej dohody budú riešiť dohodou. V prípade, že medzi stranami dohody nedôjde k dohode, tieto spory sú strany dohody povinné riešiť v zmysle všeobecne záväzných právnych predpisov SR.
5. Táto rámcová dohoda sa vyhotovuje v 5 (piatich) vyhotoveniach rovnakej právnej sily, z ktorých každá má platnosť originálu. Po podpísaní objednávateľ dostane 3 (tri) vyhotovenia a dodávateľ dostane 2 (dve) vyhotovenia.
6. Strany tejto rámcovej dohody vyhlasujú, že ustanoveniam tejto rámcovej dohody porozumeli čo do obsahu i rozsahu, rámcová dohoda vyjadruje ich vôľu, nebola uzatvorená v tiesni ani za nápadne nevýhodných podmienok, pod psychickým, či fyzickým nátlakom, je dostatočne určitá a zrozumiteľná a  na znak toho k nej pripájajú svoje podpisy.
7. Táto rámcová dohoda nadobúda platnosť dňom jej podpisu stranami dohody a účinnosť dňom zverejnenia v Centrálnom registri zmlúv Úradu vlády Slovenskej republiky.
8. Nedeliteľnou súčasťou tejto dohody:

Príloha č. 1 Zoznam subdodávateľov *(iba v prípade ak sa uplatňuje)*

Za dodávateľa: Za objednávateľa:

V ............................. dňa ........................ V Košiciach dňa ..............................

................................................... ...........................................................

(titul, meno, priezvisko štatutárneho prof. RNDr. Pavol Sovák, CSc.

orgánu, funkcia podpis a pečiatka) rektor

Príloha č. 1

**Zoznam subdodávateľov[[1]](#footnote-1)**

|  |  |  |  |
| --- | --- | --- | --- |
| Identifikácia subdodávateľa | Predmet subdodávky | Podiel subdodávky vyjadrený v eurách s DPH | Osoba oprávnená konať za subdodávateľa  (meno a priezvisko, adresa pobytu, dátum narodenia, funkcia) |
| Názov:  Sídlo:  IČO: |  |  |  |
| Názov:  Sídlo:  IČO: |  |  |  |
| Názov:  Sídlo:  IČO: |  |  |  |

V ................................. dňa ................................

..............................................................

*meno, priezvisko, titul, funkcia,*

*podpis oprávnenej osoby (osôb) predávajúceho*

1. *Dodávateľ predkladá iba v prípade ak sa uplatňuje* [↑](#footnote-ref-1)